stanford-oval/wikipedia huggingface dataset:
Raúl González

Raúl González on seuraavien henkilöiden nimi:
Raúl González Blanco eli Raúl, espanjalainen jalkapalloilija
Raúl González, espanjalainen käsipalloilija
Raúl González, kuubalainen nyrkkeilijä
Raúl González, meksikolainen kävelijä
Raúl Gómez González, meksikolainen katolinen piispa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raúl González”, voi hakea sivunnimihaulla, laajalla sivunnimihaulla tai tekstihaulla.
Rauli Mård

Rauli Mård (s. 1958 Hausjärvi) on suomalainen taidemaalari. Mårdin maalausten aiheena ovat moottoripyörät, autot ja lentokoneet, hän on maalannut myös yli 500 muotokuvaa ja on erikoistunut työskentelemään yleisön edessä. Vuodesta 2014 lähtien Mård on luonut uraa maailmalla.
Palkintoja

AmCham Finland "Amchampion of the Year" -palkinto 2016
Hämeen Yrittäjien Taidepalkinto 2016
Hämeen Yrittäjien Vientikanuuna vuodesta 2016
Ranskalaisen 3i3s-avaruusjärjestön vuoden taiteilijaksi valinta 2016
Randaträsket

| Randaträsket Ájmojávrre |
| --- | --- |
Maanosa:  Eurooppa
Valtiot:  Ruotsi
Läänit:  Norrbottenin lääni
Maakunnat:  Norrbotten
Kunnat:  Jällivaara, Jokimukka
Koordinaatit:  66°20′45″N, 21°12′59″E
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Sör-Lillånin valuma-alue
Laskujoki:  Randträskbäcken Sör-Lillåniin
Järvinumero:  SE737167-174153
Mittaustietoja
Pinnankorkeus:  201 m  mpy. 
Pituus:  2,112 km  
Leveys:  1,463 km  
Rantaviiva:  5,647 km  
Pinta-ala:  1,71 km²  
Valuma-alue:  8,82 km²  
Keskivirtaama:  noin 0,1 m³/s  
Saaria:  2
 fiRandaträsket 
Randaträsket (luulajansaameksi Ájmojávrre ) on Ruotsissa Norrbottenissa Jällivaaran ja Jokimukan kunnissa sijaitseva järvi, joka kuuluu Rånejoen vesistöön.
Maantietoa

Randaträsket on 2,1 kilometriä pitkä, 1,5 kilometriä leveä ja sen pinta-ala on 171 hehtaaria eli 1,71 neliökilometriä. Se sijaitsee Näätäsuvannosta 7 kilometriä luoteeseen päin. Järvi on pyöreäkulmaisen kolmion muotoinen, mutta sillä ei ole pitkiä lahtia. Se keskellä sijaitsee kaksi pitkää, kapeaa ja peräkkäin olevaa saarta. Järveä ympäröi metsämaat, jotka ovat vain paikoitellen suoistuneita. Sen luoteisrannassa sijaitsee Randaträskin kylä (Ájmojávrre), jonka kautta kulkee Lillfårsin ja Murjekin välinen tie. Jällivaaran ja Jokimukan välinen kuntaraja ylittää järven.
Luontoarvoja

Valuma-alueen maaperän yleisimmät maalajit ovat moreeni (53,3 %), turve (10,3 %), hiekka tai sora (0,3 %) ja kallioalue (0,2 %). Muut alueet ovat erilaisia vesistöjä.
Vesistösuhteet

Randaträsket kuuluu Rånejoen vesistössä (päävesistötunnus 7) Rånejoen sivu-uoman Sör-Lillånin lähialueeseen . Se on lasku-uomansa Randträskbäckenin lähdejärvi ja karttojen mukaan Sör-Lillånin nimi yhtymäkohdasta ylöspäin nimeltään Aimobäcken. Randträskbäckenin valuma-alueen pinta-ala on 8,82 km² ja siihen tulee vain kolme lyhyttä metsäojaa. Järven luusuassa sen keskivirtaaman arvioidaan olevan 0,085 m³/s . Sör-Lillånin pääuoma Rånejoki laskee Perämereen Råneåssa Luulajassa.
Lähteitä > Huomautuksia

1 2  Järven virtaamana luusuassa on käytetty vesistöviranomaisten vuosina 1981–2010 julkaisemien kuukausittain laskettujen keskivirtaamien keskiarvoa.
Raúl Esparza

| Raúl Esparza |
| --- | --- |

Henkilötiedot
Syntynyt: 24. lokakuuta 1970 (ikä 53) Wilmington, Delaware, Yhdysvallat
Kansalaisuus:   Yhdysvallat
Ammatti:  näyttelijä
Puoliso:  Michelle Marie Perez (vih. 1994; ero 2008)
Näyttelijä
Aktiivisena:  1993-
Merkittävät roolit:  “Tony Compagna” Find me guilty – uskomaton oikeudenkäynti “Dr. Frederick Chilton” Hannibal “syyttäjä Rafael Barba” Kova laki: Erikoisyksikkö
Aiheesta muualla
www.raulesparza.com
IMDb 
Raúl Eduardo Esparza (s. 24. lokakuuta 1970 Wilmington, Delaware, Yhdysvallat) on yhdysvaltalainen näyttelijä, joka tunnetaan parhaiten rooleistaan TV-sarjoissa Hannibal ja Kova laki: Erikoisyksikkö. Hänellä oli rooli myös elokuvassa Find me guilty – uskomaton oikeudenkäynti, joka oli hänen varsinainen läpimurtonsa. Sitä ennen hän oli esiintynyt pienessä sivuroolissa kahdessa TV-sarjassa 1990-luvulla.
Kova laki: Erikoisyksikkö -sarjassa Esparza näytteli syyttäjä Rafael Barbaa kaikkiaan 115 jaksossa vuosina 2012–2018
Esparza oli aviossa Michelle Marie Perezin kanssa vuodesta 1994. He erosivat vuonna 2008.
Rasmus Kristensen

Rasmus Kristensen huhtikuussa 2022.
Rasmus Nissen Kristensen (s. 11. heinäkuuta 1997 Brande) on tanskalainen jalkapalloilija, pelipaikaltaan oikea laitapuolustaja. Hän on pituudeltaan 187-senttimetrinen. Hän on ulkomaille lähdettyään edustanut Alankomaissa Ajaxia, Itävallassa Red Bull Salzburgia, heinäkuusta 2022 alkaen Englannissa Leeds Unitedia, kauden 2023–2024 lainasopimuksella Italiassa AS Romaa ja kaudella 2024–2025 lainalla Saksassa Eintracht Frankfurtia. Hän pelasi Tanskan A-maajoukkueessa ensimmäisen kerran syyskuussa 2021.
Seurajoukkueura

Kristensen liittyi FC Midtjyllandin junioreihin vuonna 2012 ja pääsi pelaamaan edustusjoukkueessa ensimmäiset Tanskan Superliigan ottelunsa maalis-toukokuussa 2016. Koko seuraavan kauden hän kuului edustusjoukkueen vakiokokoonpanoon. Hän pelasi kaudella 2017–2018 Midtjyllandin mestarijoukkueessa 17 ottelua ja teki niissä kolme maalia, mutta kesken kauden tammikuussa 2018 hän siirtyi Ajaxiin. Hän pelasi 1,5 kauden aikana 20 Eredivisien ottelua ja oli voittamassa liigamestaruutta kaudella 2018–2019. Samalla kaudella hän voitti myös Alankomaiden cupin ja teki viimeisen joukkueensa neljästä maalista cupin loppuottelussa Willem II:ta vastaan. Mestarien liigassa hän pelasi yhdessä ottelussa muutaman minuutin.
Kristensen pelasi kaudet 2019–2022 Itävallassa Red Bull Salzburgin joukkueessa ja voitti jokaisena kolmena kautena sekä liigamestaruuden että cup-mestaruuden. Hän pelasi kaikkiaan 72 bundesliigaottelua ja teki niissä kymmenen maalia, joista viimeisellä kaudellaan seitsemän. Mestarien liigassa hän pelasi noina vuosina 19 ottelua ja Eurooppa-liigassa kaksi ottelua.
Kristensen siirtyi heinäkuussa 2022 Englannin Valioliigassa pelanneeseen Leeds Unitediin. Hän pelasi kaudella 2022–2023 Valioliigassa 26 ottelua, joista 21 ottelua avauskokoonpanossa. Hän teki kauden aikana kolme maalia: maaliskuussa Wolverhamptonia, huhtikuun alussa Arsenalia ja toukokuussa Newcastlea vastaan.
Kristensen pelasi kauden 2023–2024 lainasopimuksella Serie A:n AS Romassa. Hän pelasi 29 liigaottelua, joista 19 ottelua avauskokoonpanossa, ja teki maalin joulukuussa Sassuoloa vastaan.
Maajoukkueura

Kristensen pelasi Tanskan alle 18-, alle 19-, alle 20- ja alle 21-vuotiaiden maajoukkueissa. Viimeksi mainittua hän edusti ikäluokan EM-kilpailuissa vuosina 2017 ja 2019.
Kristensen pelasi Tanskan A-maajoukkueessa ensimmäisen kerran syyskuussa 2020 MM-karsintaottelussa Färsaaria vastaan. Runsaat kaksi kuukautta myöhemmin hän pelasi MM-karsinnassa Skotlantia vastaan. Vuonna 2022 hän pelasi kaksi ystävyysottelua ja kuusi Kansojen liigan ottelua sekä lopuksi MM-kilpailuissa kolme ottelua, joista kahdessa täydet minuutit ja kolmannessa ensimmäisen jakson. Hän kuului Tanskan joukkueeseen EM-kilpailuissa 2024 mutta ei päässyt turnauksessa pelaamaan. Hän on pelannut heinäkuun 2024 loppuun mennessä 21 A-maaottelua, joissa hän on ollut 12 kertaa avauskokoonpanossa.
Riku Räsänen

Riku Petteri Räsänen (s. 14. kesäkuuta 1972 Rauma) on suomalainen liikemies. Hänet tunnetaan parhaiten Raumanmeren Juhannus -tapahtuman perustajana.
Räsäsen omistamaan RPR Group -konserniin kuuluvat Raumalla sijaitsevat ravintolat Augustin paviljonki, elokuvateatteri Iso-Hannu, lomakeskus Poroholma, Unajan viihdepuisto ja muun muassa äänentoistopalveluita tarjoava Onden ohjelmapalvelu. Vuonna 2014 Räsänen osti Lönnströmin taidemuseon kiinteistön.
Koulutukseltaan Räsänen on kirvesmies. Hän oli kokoomuksen ehdokas Satakunnan vaalipiirissä vuoden 2011 eduskuntavaaleissa, muttei tullut valituksi.
Aiheesta muualla

Taloussanomien artikkeli Räsäsestä
Talouselämän artikkeli Räsäsestä[vanhentunut linkki]
Reckless

Wikisanakirjassa on tähän liittyvä sananselitys: .
Reckless voi tarkoittaa ainakin seuraavia:
Trocadero (Reckless), Victor Flemingin ohjaama elokuva vuodelta 1935
Kovis (Reckless), James Foleyn ohjaama elokuva vuodelta 1984
Reckless, Norman Renén ohjaama elokuva vuodelta 1995
Reckless, brittiläinen televisiosarja vuodelta 1997
Reckless, yhdysvaltalainen televisiosarja vuodelta 2014
Reckless, Bryan Adamsin musiikkialbumi vuodelta 1984.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reckless”, voi hakea sivunnimihaulla, laajalla sivunnimihaulla tai tekstihaulla.
Raúl García

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Raúl García Escudero
Syntymäaika: 11. heinäkuuta 1986 (ikä 38)
Syntymäpaikka: Pamplona, Espanja
Pelipaikka: keskikenttäpelaaja
Pituus: 184 cm
Junioriseurat
: Osasuna
Seurat
| Vuodet | Seura | O | (M) |
| 2004–2005 | Osasuna B | 28 | (3) |
| 2004–2007 | Osasuna | 68 | (9) |
| 2007–2015 | Atlético Madrid | 216 | (26) |
| 2011–2012 | → Osasuna | 33 | (11) |
| 2015–2024 | Athletic Bilbao | 292 | (65) |
Maajoukkue
| 2014 | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 11. elokuuta 2024.  Maajoukkueuran tilastot päivitetty 11. elokuuta 2024.
Raúl García Escudero (s. 11. heinäkuuta 1986 Pamplona, Espanja) on espanjalainen jalkapalloilija. Hän oli pelipaikaltaan hyökkäävä keskikenttäpelaaja tai hyökkääjä. Hän edusti vuonna 2024 päättyneellä pelaajaurallaan Espanjan pääsarjassa Osasunaa, Atlético Madridia ja Athletic Bilbaota.
García siirtyi kesällä 2007 Atlético Madridiin 13 miljoonan euron siirtosummalla ja teki viisivuotisen sopimuksen. Aiemmin García edusti Osasunaa, jossa hän aloitti ammattilaisuransa.
García pelasi ensimmäisen alle 21-vuotiaiden maaottelunsa Espanjan paidassa helmikuussa 2006 Puolaa vastaan. Kesällä 2009 Ruotsissa pelatuissa alle 21-vuotiaiden EM-kisoissa hän toimi maansa joukkueen kapteenina. EM-karsinnassa García pelasi yhteensä kahdeksan ottelua, joissa hän teki yhden maalin.
Aiheesta muualla

Raúl Garcían tilastot LFP:n sivustolla
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Robert Esmie

| Mitalit | Mitalit | Mitalit |  |
| --- | --- | --- | --- |
|  Robert Esmie vuonna 2009. |  Robert Esmie vuonna 2009. |  Robert Esmie vuonna 2009. |  |
Maa:   Kanada
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Atlanta 1996 | 4 × 100 m |  |
| MM-kilpailut  | MM-kilpailut  | MM-kilpailut  |  |
|  Kultaa | Göteborg 1995 | 4 × 100 m |  |
|  Kultaa | Ateena 1997 | 4 × 100 m |  |
|  Pronssia | Stuttgart 1993 | 4 × 100 m |  |
Robert Esmie (s. 5. heinäkuuta 1972 Jamaika) on kanadalainen yleisurheilija, joka voitti olympiakultaa 4 × 100 metrin viestijoukkueessa vuoden 1996 olympialaisissa.
Esmie syntyi Jamaikalla, mutta kasvoi Sudburyssä, Ontariossa. Hän muodosti Glenroy Gilbertin, Bruny Surinin ja Donovan Baileyn kanssa maailman parhaan 4 × 100 metrin viestijoukkueen 1990-luvun puolivälissä.
Essie oli seitsemäs 100 metrin juoksussa ja voitti pronssimitalin 4 × 100 metrin juoksussa MM-kilpailuissa 1993.
Vuonna 1995 Esmie voitti pronssia 60 metrin juoksussa hallimaailmanmestaruuskilpailuissa. MM-kilpailuissa 1995 Esmie oli jälleen voittamassa 4 × 100 metrin juoksua.
Atlantan olympialaisissa Kanadan joukkue voitti Yhdysvallat 4 × 100 metrin juoksussa ja voitti olympiakultaa.
Esmie ja Kanadan joukkue voitti kultaa MM-kilpailuissa 1997 4 × 100 metrin juoksussa.
René Angélil

René Angelil
René Angélil (16. tammikuuta 1942 Montréal, Kanada – 14. tammikuuta 2016 Las Vegas, Nevada, Yhdysvallat) oli syyrialaistaustainen kanadalainen muusikko ja manageri. Hän oli poplaulaja, joka sittemmin tuli tunnetuksi Céline Dionin managerina ja aviomiehenä.
Angélil aloitti 1960-luvulla Québecissä uran popartistina. Alueellisesti menestyneen yhtyeensä hajottua hän työskenteli managerina René Simardille ja Ginette Renolle. Hän kuuli vuonna 1981 Céline Dionin demonauhan ja ryhtyi tämän manageriksi. Hän voitti vuosina 1987 ja 1988 parhaan managerin Félix-palkinnon.
René Angélil ja Céline Dion menivät naimisiin 17. joulukuuta 1994. Heille syntyi kolme lasta: poika vuonna 2001 ja kaksospojat vuonna 2010. Angélililla oli lisäksi kolme lasta kahdesta aiemmasta avioliitostaan.
Angélil tunnettiin innokkaana pokerinpelaajana.
Angélil kuoli 73-vuotiaana kotonaan Las Vegasissa 14. tammikuuta 2016. Hän oli sairastanut kurkkusyöpää.
Robert F. Furchgott

| Robert F>  Furchgott |
| --- | --- |

Henkilötiedot
Syntynyt: 4. kesäkuuta 1916
Kuollut: 19. toukokuuta 2009 (92 vuotta)
Koulutus ja ura
Tutkimusalue:  Biologia ja biokemia
Palkinnot:   Nobelin lääketieteen palkinto (1998)
 Nimikirjoitus
Robert Francis Furchgott (4. kesäkuuta 1916 – 19. toukokuuta 2009) oli yhdysvaltalainen biokemisti. Hän sai vuonna 1998 Nobelin lääketieteen palkinnon yhdessä Louis J. Ignarron ja Ferid Muradin kanssa.
Furchgott syntyi Charlestonissa, Etelä-Carolinassa, ja valmistui Pohjois-Carolinan yliopistosta Chapel Hillissä vuonna 1937. Hän jatkoi opintojaan Northwestern-yliopistossa, josta hän sai PhD:n arvon biokemiasta. Hän kuului St Louisissa sijaitsevan Washingtonin yliopiston lääketieteellisen henkilökuntaan vuosina 1949–1956. Vuosina 1956–1988 hän työskenteli farmakologian professorina SUNY Downstate Medical Centerissä.
Mainitun Nobelinsa lisäksi Furchgott sai Gairdner Foundation International Awardin vuonna 1991 ja Lasker-palkinnon vuonna 1996, viimeksi mainitun yhdessä Ferid Muradin kanssa. Hän oli naimisissa, ja hänellä on lapsia.
Rasmus Lahnaviik

| Rasmus Lahnaviik> Henkilötiedot |
| --- | --- |
Syntynyt: 17. elokuuta 2001 (ikä 23) Vantaa
Kansalaisuus:   Suomi
Jääkiekkoilija
Lempinimi:  Rasse
Pelipaikka:  vasen laitahyökkääjä
Maila:  oikea
Pituus:  182 cm
Paino:  89 kg
Seura
Seura:  Jokerit
Sarja:  Mestis
Pelinumero:  20
Pelaajaura
Pääsarjaura:  2020–
Aik. seurat:  Kiekko-Vantaa (Mestis) Jokerit (KHL) RB Hockey Juniors (AlpsHL) EC Salzburg (ICEHL) Kitzbüheler EC (AlpsHL) Frederikshavn White Hawks (Tanska)
Rasmus Lahnaviik (s. 17. elokuuta 2001 Vantaa) on suomalainen jääkiekkoilija, joka pelaa Mestis-joukkue Jokereissa. Hän on pelipaikaltaan vasen laitahyökkääjä. Lahnaviik laukoo oikealta.
Ura > Maajoukkueura

Lahnaviik pelasi alle 18-vuotiaiden Hlinka Gretzky Cupissa vuonna 2018. Yhteensä hän on pelannut seitsemän nuorten ja 19 poikien maaottelua.
Rick Random

Avaruusetsivä Rick Random on kuvitteellinen sarjakuvahahmo, jonka tunnetuin piirtäjä on Ron Turner.
Ron Turner ihaili suuresti Dan Daren piirtäjää Frank Hampsonia ja hän tarttui innokkaasti tilaisuuteen, kun sai alkaa piirtää vakituisesti avaruusseikkailusarjaa "Space Detective – Rick Random" lehteen Super Detective Library (SDL).  Turner oli aikaisemmin piirtänyt sarjaa "Space Ace" Lone Star –lehteen, ja Rick Random perikin piirteensä pitkälti tämän sarjan sankarilta, kersantti Bill Craigilta; tukan väri tosin vaihtui tummasta vaaleaan.
Rick Random suoritti ensiesiintymisensä vuonna 1954 tarinassa Crime Rides the Spaceways (SDL  n:o 37), suomeksi "Kostaja avaruuslaivassa" Korkeajännityssarjassa 24/1954. Rick on Planeettain rikostutkimuskeskuksen johtaja (Head of the Interplanetary Bureau of Investigation, I.B.I.).
Rick Randomilla on seikkailuissaan usein apunaan kaunis naispuolinen apuri Andi Andrews ja vastustajanaan jokin hullu tiedemies. Hän myös usein ratkoo murhatapauksia oikean etsivän tapaan runsaasti tupakoiden. Vaikka seikkailut tapahtuvatkin tulevaisuudessa, sekä hahmot että asenteet ovat hyvin 50-lukulaisia.
Conrad Frost ja tieteiskirjailija Harry Harrison kirjoittivat Rick Random -tarinat.
Rick Randomin toinen vakiopiirtäjä Bill Lacey piirsi Rick Randomin lisäksi sarjoja Mustanaamio (Blackshirt) ja John Steel, joita myös julkaistiin suomalaisessa Korkeajännityssarjassa.
64-sivuisia Rick Random –sarjakuvia julkaistiin viisi vuotta. Britanniassa 60-luvulle tultaessa tulevaisuusseikkailut saivat väistyä menneisyyden sankaritarinoiden, sotasarjojen tieltä. Battler Britton alkoi loputtoman ilmataistelunsa Britannian puolesta, taistelut saksalaisia vastaan jatkuivat ikuisesti. Näin tapahtui myös suomalaisessa Korkeajännitys-lehdessä.
Vuonna 1978 science fiction -sarjakuvaa julkaisevan 2000AD -lehden erikoisnumerossa uusittiin vanha Rick Random -seikkailu "SOS From Space". Seuraavana vuonna samassa lehdessä ilmestyi kokonaan uusi jatkoseikkailu "The Riddle Of The Astral Assassin" Ron Turnerin piirtämänä lähes 20 vuoden tauon jälkeen. Rick Randomin paluu jäi kuitenkin lyhyeksi, sillä lukijat olivat tottuneet paljon synkempiin tulevaisuusvisioihin Judge Dreddin tyyliin. Rick Random näytti seikkailevan tulevaisuudessa, mutta todellisuudessa hän eli 1950-luvulla.
Ron Turner piirsi sarjakuvia kuolemaansa saakka ja kuoli 76-vuotiaana 19. joulukuuta 1998.
Rick Randomia on julkaistu Suomessa uudelleen Korkeajännityksen erikoisnumeroissa.
Nykykatsojalle sarjan alkuperäisen iän kertoo eritoten se, että sarjan hahmot tupakoivat runsaasti aikakauden tavan mukaan.
Rick Random Korkeajännityssarjassa

| --- | --- |
 1954 24	Kostaja avaruuslaivassa (Ron Turner) 1955 2	Ryöstäjät avaruudesta (Ron Turner)  8	Kadonneet avaruusmiehet (Bill Lacey)  9	Kuun valtias (Ron Turner)  14	Avaruuden kuningatar	 (Oliver Pattingham) 1956 2	Kuka heistä oli Adam Quex? (Ron Turner)  5-6	Planeetta Arizon (Ron Turner)  8	Siirtyvä planeetta (Ron Turner)  14	Kadonneet kruununjalokivet (Bill Lacey)  16	Kadonneitten tähti (Ron Turner)  19	Hyökkääjät Ocean-planeetalta (Ron Turner)  23	Rick Random iskee (Ron Turner):  1957 1	Suuntana Linnunrata (Terry Patrick)  9	Tulevaisuus tulee avuksi (Ron Turner)  13	Tutkijat jotka katosivat (Ron Turner)  16	Uusi jääkausi uhkaa  22	Kaaos avaruudessa (Ron Turner) 1958 1	S.O.S. Avaruudessa (Ron Turner)  11	Kauhun planeetta (Ron Turner)  16	Avaruuspankin kalleudet (Ron Turner)  17	Vaarallinen tehtävä (Ron Turner)  21	Jääplaneetta ja sen salaisuus (Ron Turner) 1959 1	Robottien valtakunta (Ron Turner)  3	Avaruuden ritarit  9	Maapallon valloittajat (Ron Turner) 1960 3	Hypnotisoitu näyttelijä (Ron Turner)  12	Planeetta kahleissa (Ron Turner) 1974 Erikoisjulkaisu 24	Kostaja avaruuslaivassa (Ron Turner)  14	Avaruuden kuningatar	 (Oliver Pattingham)  23	Rick Random iskee (Ron Turner)  9	Tulevaisuus tulee avuksi (Ron Turner)  3	Hypnotisoitu näyttelijä (Ron Turner)
Aiheesta muualla

Pelkoa ja inhoa avaruudessa (Arkistoitu – Internet Archive)
René Bauwens

| Mitalit | Mitalit | Mitalit |  |
| --- | --- | --- | --- |
|  René Bauwens |  René Bauwens |  René Bauwens |  |
Maa:   Belgia
Miesten vesipallo
|  Olympialaiset  |  Olympialaiset  |  Olympialaiset  |  |
|  Hopeaa | Antwerpen 1920 | joukkuekilpailu |  |
René Bauwens (11. maaliskuuta 1894 – 1959) oli belgialainen vesipalloilija, uimari ja olympiamitalisti.
Bauwens kuului vesipallossa hopeaa saaneeseen joukkueeseen Antwerpenin kesäolympialaisissa 1920. Samoissa kisoissa hän osallistui myös 4 × 200 metrin vapaauintiviestiin. Vuoden 1928 kesäolympialaisissa Amsterdamissa Bauwens oli mukana sijoittumassa vesipallossa viidenneksi.
Ratsastuskoulu

Ratsastustunti meneillään.
Ratsastuskoulussa opetetaan ratsastusta ja hevosmiestaitoja monentasoisille ja -ikäisille harrastajille. Ratsastuskoulut ovat Suomessa tavallisesti yksityisiä yrityksiä, joskin varsinkin ennen 1900-luvun viimeisiä vuosikymmeniä monen suomalaisen ratsastuskoulun toiminnasta vastasi paikallinen ratsastusseura. Ratsastusseurojen ja ratsastuskoulujen yhteys on yhä varsin tiivis; joillakin paikkakunnilla kaikkien ratsastuskoulujen oppilaat saattavat kuulua samaan seuraan. Koska valtaosa ratsastuksen harrastajista ei omista omaa hevosta tai käy joka tapauksessa ratsastuskoulujen oppitunneilla tai valmennuksissa, ja ratsastuskoulut yhdessä niiden yhteydessä toimivien ratsastusseurojen kanssa vastaavat pitkälti sekä opetustoiminnasta ja valmennuksesta että eritasoisten ratsastuskilpailujen järjestämisestä, ratsastuskoulujen rooli on tämän urheilulajin harrastus- ja kilpailutoiminnassa merkittävä.
Toiminta

Ratsastuskoulut tarjoavat muun muassa alkeiskursseja aloittelijoille sekä eritasoisia viikkotunteja pidemmälle ehtineille sekä kesäisin ja loma-aikoina tavallisesti myös ratsastusleirejä tai -kursseja. Ratsastuskoulu omistaa toimintaansa varten tavallisesti sekä poneja että hevosia, joita kutsutaan tuntihevosiksi (tai -poneiksi), virallisemmin opetushevosiksi; myös omalla hevosella on kuitenkin yleensä mahdollista tulla ratsastuskoulun tunneille. Joskus koulun käytössä on myös muiden omistamia ratsuja vuokraa tai tallipaikkaa vastaan.
Ratsastuskoulun opetusohjelmaan kuuluu itse ratsastustaidon lisäksi hevosten hoidon ja käsittelyn perustaitoja kuten suitsinta ja satulointi sekä miten hevosta lähestytään ja talutetaan turvallisesti. Osa oppilaista voi osallistua tallin toimintaan laajemmin hevosten hoitajina, jotka muun muassa siivoavat karsinoita ja tallin yleisiä tiloja, pitävät nimikkohevosensa ja sen varusteet puhtaana, ja tarvittaessa opastavat uusia aloittelevia oppilaita. Hoitajat eivät saa työstään palkkaa, mutta ratsastuskoulu voi järjestää heille muunlaisia palkkioita kuten ilmaisia ratsastustunteja tai kevät- ja joulujuhlia.
Ratsastus tapahtuu ratsastuskentällä ja/tai maneesissa eli ratsastushallissa. Myös maastolenkkejä tehdään, jos ratsastuskoululla on käytettävissään sopivia maastoreittejä. Pelkästään maastoretkiä tai vaelluksia tarjoavia talleja ei kuitenkaan kutsuta ratsastuskouluiksi vaan esimerkiksi ratsastustalleiksi tai maastotalleiksi.
Suomalaisten ratsastuskoulujen opetus keskittyy lähinnä koulu- , este- ja maastoratsastukseen ; eri ryhmissä voidaan opettaa pelkästään jompaakumpaa tai niin kutsutuissa yleisryhmissä molempia. Osa ratsastuskouluista painottaa jompaakumpaa lajia tai tarjoaa opetusta harvinaisemmissakin lajeissa, kuten maastoesteratsastus (kenttäratsastus), lännenratsastus, valjakkoajo tai vikellys. Yleisimmin kouluratsastus ja esteratsastus.
Ratsastustunnit ja ratsastuksen harrastaminen

Suomessa ratsastustunnit ovat yleensä 3-8 ratsukon ryhmätunteja ja kestävät tunnin (tehokasta ratsastusaikaa noin 45 minuuttia). Pidemmät 1,5–2 tunnin opetusjaksot ovat tavallisia valmennuksissa ja kursseilla. Suurin osa ratsastuksen harrastajista käy säännöllisellä ryhmätunnilla 1–3 kertaa viikossa ja lisäksi yleensä vuosittain yhdellä tai useammalla leirillä tai kurssilla. Vakituisella tuntipaikalla ratsastamista kutsutaan vakiotunneilla käymiseksi, kun taas yksittäiset erikseen varatut tunnit ovat irtotunteja. Tunneilla saatetaan käydä useilla eri talleilla, ja ratsastusleirille moni lähtee mieluiten muualle päin maata. Yksi viikkotunti riittää opettamaan perustaidot ja myöhemmin säilyttämään ne, mutta kunnollinen ratsastajana kehittyminen vaatii käytännössä ainakin 2–3 viikkotuntia tai muita ratsastusmahdollisuuksia säännöllisen opetuksen ohella. Lajiin todella panostavat ryhtyvät yleensä ennen pitkää vuokraamaan jotakin hevosta osa-aikaisesti käyttöönsä tai hankkivat oman hevosen.
Kilpailut

Useimmat ratsastuskoulut järjestävät melko säännöllisesti ratsastuskilpailuita harjoitus- ja seuratasolla, ja ratsastuskoulujen oppilailla on taitojensa mukaan mahdollisuus vuokrata koulun hevosia ja saada valmennusta osallistuakseen erilaisiin kilpailuihin. Suomessa järjestetään myös vuosittain valtakunnalliset tuntiratsastajien mestaruuskilpailut, joihin saavat osallistua nimenomaan harrasteratsastajat ratsastuskoulujen opetushevosilla.